ANYKŠČIŲ RAJONO SAVIVALDYBĖS

TARYBA

SPRENDIMAS

DĖL ANYKŠČIŲ RAJONO SAVIVALDYBĖS TARYBOS 2008 M. BALANDŽIO 24 D. SPRENDIMO NR. TS-134 „DĖL ANYKŠČIŲ RAJONO SAVIVALDYBĖS TRANSPORTO ORGANIZAVIMO PASLAUGOS SKYRIMO, TEIKIMO IR MOKĖJIMO TVARKOS APRAŠO PATVIRTINIMO“ PAKEITIMO ir transporto organizavimo paslaugos kainos PATVIRTINIMO

2014 m. gruodžio 18 d. Nr. 1-TS-444

Anykščiai

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymo 13 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“ 20 punktu, Lietuvos Respublikos euro įvedimo Lietuvos Respublikoje įstatymo 32 straipsnio 2 dalimi ir Nacionalinio euro įvedimo plano, patvirtinto Lietuvos Respublikos Vyriausybės 2013 m. birželio 26 d. nutarimu Nr. 604 „Dėl Nacionalinio euro įvedimo plano bei Lietuvos visuomenės informavimo apie euro įvedimą ir komunikacijos strategijos patvirtinimo“ 21 ir 25 punktais, savivaldybės Taryba n u s p r e n d ž i a:

1. Pakeisti Anykščių rajono savivaldybės tarybos 2008 m. balandžio 24 d. sprendimą Nr. TS-134 „Dėl Anykščių rajono savivaldybės transporto organizavimo paslaugos skyrimo, teikimo ir mokėjimo tvarkos aprašo patvirtinimo“ ir papildyti 2 punktu:

„2. Patvirtinti Anykščių rajono socialinių paslaugų centro transporto organizavimo ir teikimo paslaugos kainą:

2.1. vieno kilometro kaina – 0,35 Eur;

2.2. vienos valandos prastova – 0,87 Eur.“.

2. Pakeisti Anykščių rajono savivaldybės transporto organizavimo paslaugos skyrimo, teikimo ir mokėjimo tvarkos aprašą, patvirtintą Anykščių rajono savivaldybės tarybos 2008 m. balandžio 24 d. sprendimu Nr. TS-134 „Dėl Anykščių rajono savivaldybės transporto organizavimo paslaugos skyrimo, teikimo ir mokėjimo tvarkos aprašo patvirtinimo“:

2.1. Pakeisti 10.1 papunktį ir išdėstyti taip:

„10.1. Prašymą-paraišką gauti socialines paslaugas – SP-8 formą (toliau – prašymas-paraiška), patvirtintą Lietuvos Respublikos socialinės apsaugos ir darbo ministro 2005 m. birželio 27 d. įsakymu Nr. A1-183 „Dėl kai kurių socialinei paramai gauti reikalingų formų patvirtinimo“;“.

2.2. Pakeisti 10.4 papunktį ir išdėstyti taip:

„10.4. Gyvenamosios vietos deklaravimo pažymą arba kitą gyvenamąją vietą patvirtinantį dokumentą, jeigu šių duomenų nėra Lietuvos Respublikos gyventojų registre;“.

2.3. Pakeisti 11 punktą ir išdėstyti taip:

„11. Veikdami asmens (šeimos) ar visuomenės socialinio saugumo interesais, prašymą – paraišką dėl transporto paslaugų skyrimo asmeniui (šeimai) gali pateikti bendruomenės nariai ar kiti suinteresuoti asmenys, nurodę priežastį, dėl kurios asmuo (vienas iš suaugusių šeimos narių) ar jo globėjas, rūpintojas negali to padaryti pats.“.

2.4. Pakeisti 14 punktą ir išdėstyti taip:

„14. Duomenis apie teikiamas transporto organizavimo paslaugas Socialinių paslaugų centro atsakingas specialistas suveda į Socialinės paramos šeimai informacinės sistemos duomenų bazę.“.

2.5. Pakeisti 15 punktą ir išdėstyti taip:

„15. Socialinių paslaugų centras veda apskaitos registrą nustatyti naudojimosi transporto paslaugomis eiliškumą bei atvejus.“.

2.6. Pakeisti 17.1.1 papunktį ir išdėstyti taip:

„17.1.1. vykti į (iš) Anykščių rajono stacionarias gydymo įstaigas ir kitas gydymo ir/arba reabilitacijos įstaigas, esančias už rajono ribų;“.

2.7. Pakeisti 17.1.2 papunktį ir išdėstyti taip:

„17.1.2. vykti į (iš) neįgalumo ir darbingumo lygio nustatymo įstaigas nustatyti pirminį/pakartotiną neįgalumo/darbingumo lygį.“.

2.8. Pakeisti 17.2 papunktį ir išdėstyti taip:

„17.2. Asmens higienos ir priežiūros tikslu, vykstant į (iš) pirtį ar kitas asmeninės higienos ir priežiūros paslaugas teikiančias įstaigas (tik pagalbos į namus ir dienos socialinės globos asmens namuose paslaugų gavėjams).“.

2.9. Pakeisti 17.3 papunktį ir išdėstyti taip:

„17.3. Vykstant į (iš) stacionarias socialinės globos ir slaugos įstaigas.“.

2.10. Pakeisti 17.4 papunktį ir išdėstyti taip:

„17.4. Pagalbos buityje organizavimo tikslais: atvežti buities reikmenis, aprūpinti vaistais, maisto produktais, avalyne, drabužiais ir pan. (tik pagalbos į namus ir dienos socialinės globos asmens namuose paslaugų gavėjams).“.

2.11. Pripažinti netekusiu galios 18 punktą.

2.12. Pakeisti 19.2 papunktį ir išdėstyti taip:

„19.2. Pagalbos į namus ir dienos socialinės globos asmens namuose paslaugų gavėjams 17.2. ir 17.4. nurodytais atvejais, bet ne daugiau nei vieną kartą per mėnesį.“.

2.13. Pakeisti 29 punktą ir išdėstyti taip:

„29. Socialinių paslaugų centras už kiekvieną ketvirtį iki kito mėnesio 15 d. pateikia Anykščių rajono savivaldybės administracijos Socialinės paramos skyriui ataskaitą apie suteiktas transporto organizavimo paslaugas.“.

3. Pripažinti netekusiu galios Anykščių rajono savivaldybės tarybos 2008 m. kovo 27 d. sprendimo Nr. TS-119 „Dėl Anykščių rajono socialinių paslaugų centro teikiamų pagalbos į namus pagrindinių paslaugų sąrašo ir teikiamų socialinių paslaugų kainų patvirtinimo“ 4 punktą.

4. Nustatyti, kad šis sprendimas įsigalioja nuo 2015 m. sausio 1 d.

Meras	Sigutis Obelevičius